Üks on kindel: saun  on üks suur puhastumine ja pingetest vabanemise koht, väidab Evelin. Viskad leili, vihtled taluvuse piiril - see on ekstreemne olukord, kus suure pingutusega kaasneb mõnutunne. Pärast seda on vabanemine, sünnid nagu uuesti. Peale selle on saunas mõnus õhustik. Saunas ei räägi ju kunagi halbadest asjadest, saun muudab kõik jutud leebemaks ja mahedamaks. Kui oleme koos Toomasega saunas, siis ei kõnele me olmest ega päevaprobleemidest, pigem puhkusest või millestki heast. Esimene asi, mis Toomase talu juures  Viljandimaal valmis saab, on ka saun... Kaalu peale astun tavaliselt hommikuti, lisab Evelin naerdes praegu eelistab ta muuseas liha mitte süüa.